**OBČINA KOMEN**

**OBČINSKI SVET**

Na podlagi 30. člena Statuta Občine Komen (Uradni list RS, št. 80/09, 39/14, 39/16) vam v obravnavo in sprejem pošiljam

**Zadeva: Predlog Odloka o spremembah in dopolnitvah Odloka o ustanovitvi Zdravstvenega doma Sežana – druga obravnava**

Občinski svet Občine Komen je na 17. seji dne 24.11.2021 sprejel predlog Odloka o spremembah in dopolnitvah Odloka o ustanovitvi Zdravstvenega doma Sežana (v nadaljevanju: Odlok) v prvi obravnavi.

Odlok so že sprejeli Občinski svet Občine Divača, dne 29.9.2021 po skrajšanem postopku, Občinski svet Občine Hrpelje – Kozina, dne 30.9.2021 po skrajšanem postopku ter Občinski svet Občine Sežana, dne 18.11.2021 v drugi obravnavi.

Glede na to, da na predlog besedila v prvi obravnavi ni bilo pripomb, dajemo Občinskemu svetu Občine Komen v obravnavo in sprejem predlog odloka v drugi obravnavi v enaki vsebini.

V skladu z 62. členom Poslovnika Občinskega sveta Občine Komen (Uradni list RS, št. 80/09, 39/14) bo predlog spremembe odloka pred sejo občinskega sveta obravnaval Odbor za negospodarstvo in družbene dejavnosti.

|  |  |  |
| --- | --- | --- |
| Pripravila: |  | |
| Soraja Balantič  višja svetovalka III | | **mag. Erik Modic**  **župan** |

Priloga:

* Predlog Odloka o spremembah in dopolnitvah odloka o ustanovitvi Zdravstvenega doma Sežana – druga obravnava,
* predlog sklepa.

**PREDLOG – DRUGA OBRAVNAVA**

Na podlagi 3. člena Zakona o zavodih (Uradni list RS, št. 12/91, [8/96](http://www.uradni-list.si/1/objava.jsp?sop=1996-01-0379), [36/00](http://www.uradni-list.si/1/objava.jsp?sop=2000-01-1687) – ZPDZC in [127/06](http://www.uradni-list.si/1/objava.jsp?sop=2006-01-5348) – ZJZP), Zakona o zdravstveni dejavnosti (Uradni list RS, št. [23/05](http://www.uradni-list.si/1/objava.jsp?sop=2005-01-0778) – uradno prečiščeno besedilo, [15/08](http://www.uradni-list.si/1/objava.jsp?sop=2008-01-0455) – ZPacP, [23/08](http://www.uradni-list.si/1/objava.jsp?sop=2008-01-0831), [58/08](http://www.uradni-list.si/1/objava.jsp?sop=2008-01-2482) – ZZdrS-E, [77/08](http://www.uradni-list.si/1/objava.jsp?sop=2008-01-3448) – ZDZdr, [40/12](http://www.uradni-list.si/1/objava.jsp?sop=2012-01-1700) – ZUJF, [14/13](http://www.uradni-list.si/1/objava.jsp?sop=2013-01-0372), [88/16](http://www.uradni-list.si/1/objava.jsp?sop=2016-01-3927) – ZdZPZD, [64/17](http://www.uradni-list.si/1/objava.jsp?sop=2017-01-3026), [1/19](http://www.uradni-list.si/1/objava.jsp?sop=2019-01-0005) – odl. US, [73/19](http://www.uradni-list.si/1/objava.jsp?sop=2019-01-3228), [82/20](http://www.uradni-list.si/1/objava.jsp?sop=2020-01-1233), [152/20](http://www.uradni-list.si/1/objava.jsp?sop=2020-01-2610) – ZZUOOP in [203/20](http://www.uradni-list.si/1/objava.jsp?sop=2020-01-3772) – ZIUPOPDVE), so Občinski sveti:

* Občine Sežana, na podlagi določb 17. člena Statuta Občine Sežana (Uradni list RS, št. 54/2021) na seji, dne \_\_\_,
* Občine Divača, na podlagi določb 16. člena Statuta, (Ur. l. RS, št. 6/14), na seji, dne \_\_\_\_,
* Občine Hrpelje-Kozina, na podlagi določb 16. člena Statuta Občine Hrpelje - Kozina, (Ur. l. RS, št. 51/15), na seji, dne \_\_\_\_,
* Občine Komen, na podlagi določb 16. člena Statuta, (Ur. l. RS, št. 80/09, 39/14, 39/16), na seji, dne \_\_\_\_,

sprejeli

**ODLOK**

**O SPREMEMBAH IN DOPOLNITVAH ODLOKA O USTANOVITVI**

**ZDRAVSTVENEGA DOMA SEŽANA**

1. člen

V Odloku o ustanovitvi Zdravstvenega doma Sežana (Ur. l. RS, št. 10/97 in 31/97) se v 1. členu doda drugi odstavek, ki se glasi:

»V tem odloku uporabljeni izrazi, zapisani v moški spolni slovnični obliki, so uporabljeni kot nevtralni za ženske in za moške.«

1. člen

V 3. členu se v prvem odstavku za besedo Sežana postavi pika in črta besedilo »p.o.«

1. člen

V 7. členu se v prvem odstavku za drugo alinejo doda nova tretja alineja, ki se glasi: »strokovni vodja,« .

Dosedanja tretja alineja postane četrta.

1. člen

V 9. členu se v tretjem odstavku v osmi alineji črta beseda »ustanovitelju« in za besedo »dejavnosti« se doda beseda »zavoda«.

Deseta in dvanajsta alineja se črtata.

Dosedanja enajsta alineja postane deseta alineja.

Doda se nova enajsta alineja, ki se glasi: »-imenuje in razrešuje strokovnega vodjo.«

Dosedanja trinajsta alineja postane dvanajsta alinea.

1. člen

V 10. členu se tretji odstavek spremeni tako, da se glasi:

»Za direktorja je na podlagi javnega razpisa lahko imenovan kandidat, ki poleg splošnih pogojev, določenih z zakonom, izpolnjuje še naslednje pogoje:

1. ima univerzitetno izobrazbo oz. izobrazbo, pridobljeno po študijskem programu druge stopnje v skladu z zakonom, ki ureja visoko šolstvo,  
2. najmanj pet let delovnih izkušenj,

3. predložen program dela javnega zavoda (razvojne usmeritve javnega zavoda, svojo vizijo vodenja in organiziranja dela javnega zavoda).

S statutom zavoda se lahko določijo še drugi pogoji, ki jih mora direktor izpolnjevati.«

1. člen

V 11. členu se četrta in peta alineja spremenita tako, da se glasita:

»- vodi strokovno delo zdravstvenega doma, če je obenem tudi strokovni vodja,

- odgovarja za strokovnost dela zdravstvenega doma, če je obenem tudi strokovni vodja.«

1. člen

Za 11. členom se dodata nov oddelek in nov 11.a člen, ki se glasita:

»c) Strokovni vodja

11.a člen

Strokovno delo zavoda vodi in zanj odgovarja strokovni vodja.

Strokovnega vodjo imenuje in razrešuje svet zavoda, na predlog direktorja, po predhodnem mnenju strokovnega sveta.

Strokovni vodja se imenuje najkasneje v roku 60 dni od dneva imenovanja direktorja.

Pravice, dolžnosti in odgovornosti strokovnega vodje ter drugi pogoji in postopek imenovanja ter razrešitve strokovnega vodje se določijo v statutu zavoda skladno z zakonoma, ki urejata področje zdravstvene dejavnosti in zavodov.

Funkciji direktorja in strokovnega vodje zavoda sta lahko združeni, če tako odloči svet zavoda.

V kolikor sta funkciji direktorja in strokovnega vodje združeni, se opravljata tako, da se 60 % delovnega časa opravlja funkcija direktorja (24 ur tedensko), 40 % delovnega časa pa se opravlja funkcija strokovnega vodje (16 ur tedensko). Plačni razred se določi glede na interni akt o sistemizaciji delovnih mest zavoda.

8.člen

Sedanji oddelek »c) Strokovni svet« postane oddelek »d) Strokovni svet«.

**PREHODNA IN KONČNA DOLOČBA**

9. člen

Zavod mora uskladiti svoj statut z določbami tega odloka najpozneje v 60 dneh od uveljavitve tega odloka.

Funkcijo direktorja zavoda in strokovnega vodje opravlja sedanji direktor zavoda, ki je tudi strokovni vodja, do poteka mandata. Direktor in strokovni vodja se imenujeta v skladu z določili tega odloka po poteku mandata sedanjemu direktorju in strokovnemu vodji.

10. člen

Ta odlok začne veljati naslednji dan po objavi v Uradnem listu Republike Slovenije.

Št. ……………..

Divača, dne ………………

Županja Občine Divača

Alenka Štrucl Dovgan

Št. ……………….

Hrpelje, dne ……………….

Županja Občine Hrpelje-Kozina

Saša Likavec Svetelšek

Št. ………………

Komen, dne ………………….

Župan Občine Komen

mag. Erik Modic

Št. ……………………

Sežana, dne …………………

Župan Občine Sežana

David Škabar

|  |  |
| --- | --- |
| Komenski_grb_-_barvno  ***Občina Komen***  ***Občinski svet***  ***Komen 86***  ***6223 Komen*** |  |

*Številka:*

*Datum:*

*Na podlagi 16. člena Statuta Občine Komen (Ur. l. RS 80/09, 39/14, 39/16) je Občinski svet Občine Komen na svoji \_\_\_\_\_. redni seji, dne \_\_\_\_\_\_ sprejel naslednji*

### *SKLEP*

*1.*

*Sprejme se Odlok o spremembah in dopolnitvah Odloka o ustanovitvi Zdravstvenega doma Sežana v drugi obravnavi.*

*2.*

*Ta sklep velja takoj.*

|  |  |
| --- | --- |
|  | ***mag. Erik Modic, župan*** |
|  |  |

*Vročiti:*

* *Zdravstveni dom Sežana, Partizanska cesta 24, 6210 Sežana – navadno,*
* *Občina Divača, Kolodvorska ul. 3a, 6215 Divača – navadno,*
* *Občina Hrpelje-Kozina, Reška cesta 14, 6240 Kozina – navadno,*
* *Občina Sežana, Partizanska c. 4, 6210 Sežana – navadno.*